નિતિન પટેલે વધુમાં કહ્યું હતું કે કોંગ્રેસે જે બાંહેધરી આપી તે તમામ બાબતો ભાજપ સરકાર પહેલા જ જાહેરાત કરી ચૂકી છે. પાસ કોંગ્રેસને ટેકો આપવા માટે તરકટ રચી રહ્યા છે. કોંગ્રેસ લોકોને અને પાટીદારોને ગેરમાર્ગે દોરી રહ્યા છે. કોંગ્રેસે ભાગલા પાડોને રાજ કરોની નીતી અપનાવી છે. પાસના નેતાઓ રાહુલ ગાંધીની સભાના વિરોધની વાત કરી રહ્યા હતા આજે તેઓ કોંગ્રેસ ભવનમાં જઈ 2 કલાક મીટિંગ કરી રહ્યા છે.